ઉલ્લેખનીય છે કે, આ બેઠક પહેલાથી જ જયરામ ઠાકુરનું નામ આ રેસમાં આગળ જણાઈ રહ્યું છે. તો તેની સામે જે.પી.નડ્ડાના નામની જાહેરાત થાય તેવી પણ સંભાવનાઓ પ્રબળ બની રહી છે. ભાજપે હિમાચલ પ્રદેશની કુલ 68 સીટ માંથી 44 સીટો પોતાના કબજામાં કરી છે પરંતુ તેમના મુખ્યમંત્રીના દાવેદાર પ્રેમકુમાર ધુમલ તેમની સીટ પરથી હાર્યા હતા. ત્યારે જ તેમણે પોતાને મુખ્યમંત્રીની રેસમાંથી બહાર છે તેમ જણાવ્યુ હતું. પરંતુ રવિવારે તેમણે લેખિતમાં જણાવ્યુ હતું કે, આ ચૂંટણીમાં ભાજપે હિમાચલમાં જંગી જીત મેળવી છે. પરંતુ હું મારી સીટ પરથી હાર્યો છું. આથી હું પોતાને મુખ્યમંત્રીના રેસમાંથી બહાર કરુ છું.' તો હવે જોવાનું એ છે કે આજે થનારી બેઠકમાં હિમાચલના મુખ્યમંત્રીનું નામ નક્કી થાય છે કે હજી હિમાચલવાસીઓને તેમના મુખ્યમંત્રીની રાહ જોવી પડશે.